Държавен вестник, бр. 4, 2026 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  4
2.2. 
Трета степен на професионална квалификация по професията 
Лицето, придобило трета степен на професионална квалификация, организира, 
координира и контролира изпълнението на превозни и гарови дейности, като същевременно 
участва в тях при необходимост. Планира и проследява движението на влаковете в съответствие 
с графика, проверява и контролира осигуряването със спирачна маса на влаковете и 
маневрените състави и проверява и контролира готовността на подвижния състав за безопасно 
движение, проверява наличието на документи, удостоверяващи техническата готовност на 
подвижния състав за движение и при необходимост координира действията с технически 
персонал. При наличие на отклонения, сигнализира компетентните длъжностни лица. 
Осигурява съответствието с графика и нормите за експлоатация по отношение на спирачна маса, 
на база предоставена информация и документи. 
Изготвя и валидира превозни документи, съставя отчетна документация, сравнява 
оперативните данни с планираните параметри и интерпретира отклоненията. Преценява 
необходимостта от извършване на маневри, издава разпореждания и инструктира маневрените 
бригади. Извършва контрол на редовността на пътниците и взема решения при нередовности, 
като съблюдава спазването на транспортните разпоредби. 
Контролира изпълнението на задълженията от страна на превозния персонал, 
инструктира при необходимост и оказва помощ. Лицето, придобило трета степен на 
професионална квалификация по професията, изпълнява и дейности, свързани с търговската 
експлоатация на железопътния транспорт. Организира, ръководи и контролира процесите по 
приемане, обработване, таксуване, експедиция и отчетност на пратки и пътници в рамките на 
националното и международното железопътно съобщение. Познава тарифната нормативна 
уредба, прилага я при съставяне на превозни документи, фактуриране и уреждане на 
рекламации. Осъществява комуникация с клиенти, спедитори, логистични оператори, както и 
вътрешни звена на железопътния оператор. Изготвя отчетна, търговска и статистическа 
документация, следи за навременното ѝ предаване и правилното документиране на приходите 
от железопътна дейност. 
Организира технологичната последователност при обслужване на клиенти, пратки и 
пътници, включително координира и участва в дейности по: 
 издаване на пътнически билети и резервации; 
 приемане и експедиция на товарни пратки; 
 водене на касова отчетност и изготвяне на справки; 
 зачисляване и отчисляване на товарни вагони; 
 съставяне на констативни протоколи за липси, повреди и нередности; 
 координация с партньори и клиенти по логистични и транспортни въпроси; 
 прилагане на електронни системи за управление на превозни документи; 
 анализ на изпълнението и предлагане на оперативни оптимизации; 
 участие в процедурите по управление на качеството и клиентското обслужване. 
Изисква се компетентност за справяне с внезапни промени в оперативната обстановка, 
аналитичен подход при оценка на ситуациите и комуникативни умения при работа с пътници и 
служители. 
За да заема длъжност от железопътния транспорт (например длъжност „началник-влак),